โลกสุดอัศจรรย์ของกัมบอล (ฤดูกาลที่ 2)

ฤดูกาลที่ 2 ของแอนิเมชันชุดทางโทรทัศน์จากความร่วมมือระหว่างสหราชอาณาจักรและสหรัฐเรื่องโลกสุดอัศจรรย์ของกัมบอล () สร้างสรรค์โดย เบน บ็อคคเล็ต ออกอากาศครั้งแรกทางช่อง Cartoon Network ในสหรัฐอเมริกา และผลิตโดย Cartoon Network Development Studio Europe ฤดูกาลนี้เปิดตัวเมื่อวันที่ 7 สิงหาคม ค.ศ. 2012 และสิ้นสุดเมื่อวันที่ 3 ธันวาคม ค.ศ. 2013 ประกอบด้วยตอนทั้งหมด 40 ตอน เนื้อเรื่องยังคงเน้นไปที่การผจญภัยของกัมบอล วัตเตอร์สัน แมวสีฟ้าวัย 12 ปี พร้อมกับดาร์วิน พี่น้องบุญธรรมซึ่งเป็นปลาทอง พวกเขามักจะก่อความวุ่นวายร่วมกับสมาชิกในครอบครัว รวมถึงกลุ่มนักเรียนที่หลากหลายในโรงเรียน Elmore Junior High

 การพัฒนา 
 เนื้อเรื่อง 
ฤดูกาลนี้เน้นไปที่การผจญภัยที่ผิดพลาดของกัมบอล วัตเตอร์สัน แมวสีฟ้าวัย 12 ปี พร้อมกับดาร์วิน พี่น้องบุญธรรมซึ่งเป็นปลาทอง พวกเขามักจะก่อความวุ่นวายร่วมกับสมาชิกในครอบครัว รวมถึงกลุ่มนักเรียนที่หลากหลายในโรงเรียน Elmore Junior High ซึ่งเป็นระดับมัธยมศึกษาตอนต้นที่พวกเขาศึกษาอยู่ ในวิดีโอเบื้องหลังที่บันทึกการผลิตของฤดูกาลนี้ เบน บ็อคคเล็ต ผู้สร้างซีรีส์ ได้ขยายความเกี่ยวกับการพัฒนาตัวละครบางตัว และอธิบายว่าตัวละครเหล่านั้นมีพื้นฐานมาจากปฏิสัมพันธ์ในวัยเด็กของเขาเอง

 การผลิต 
ฤดูกาลที่สองเริ่มดำเนินการถ่ายทำเมื่อวันที่ 7 กุมภาพันธ์ ค.ศ. 2012 และสิ้นสุดการถ่ายทำเมื่อวันที่ 4 มิถุนายน ค.ศ. 2013 ก่อนที่ซีรีส์จะเปิดตัวครั้งแรกทางช่องการ์ตูนเน็ตเวิร์ค ได้มีการประกาศสร้างฤดูกาลที่สองไปก่อนแล้วในเดือนมีนาคม ค.ศ. 2011 ซึ่งประกอบด้วยตอนที่มีความยาว 11 นาที จำนวน 40 ตอน<ref name="Grice 2011">{{cite news | url=http://www.worldscreen.com/articles/display/29030 | title=Turner Greenlights Gumball'''s Second Season | work=World Screen | date=March 17, 2011 | access-date=November 16, 2013 | author=Grice, Morgan | location=London}} </ref> โดยการผลิตในฤดูกาลนี้เริ่มขึ้นในเดือนมิถุนายนของปีเดียวกัน แดเนียล เลนนาร์ด ผู้อำนวยการสร้างฝ่ายบริหารและรองประธานของ การ์ตูนเน็ตเวิร์ค ดีเวลลอปเมนต์ สตูดิโอ ยุโรป (Cartoon Network Development Studio Europe) แสดงความกระตือรือร้นต่อซีรีส์นี้ว่า "เป็นหนึ่งในรายการแอนิเมชันที่น่าตื่นเต้นที่สุดที่เปิดตัวในช่วงไม่กี่ปีที่ผ่านมา การอนุมัติสร้างซีรีส์ชุดที่สองก่อนที่ชุดแรกจะออกอากาศแสดงให้เห็นถึงความมุ่งมั่นและความเชื่อมั่นในซีรีส์เรื่องนี้อย่างเต็มเปี่ยม และเราหวังว่าผู้ชมทั่วโลกจะเปิดรับรายการนี้มากเท่ากับพวกเรา"

ในแต่ละตอนยังคงกำกับโดย มิก เกรฟส์ (Mic Graves) ซึ่งกลับมารับหน้าที่เป็นผู้กำกับซีรีส์อีกครั้ง มีตอนหนึ่งที่ชื่อว่า "The Rex" ซึ่งตั้งใจจะเปิดเผยรูปลักษณ์เต็มตัวของมิสเตอร์เร็กซ์ (พ่อของทีน่า เร็กซ์) ถูกเขียนขึ้นสำหรับฤดูกาลนี้แต่ไม่เคยได้รับการผลิตจริงเนื่องด้วยเหตุผลด้านงบประมาณ ต่อมาบทของตอนนี้ถูกนำไปเขียนใหม่ (ตามที่ปรากฏ) สำหรับตอน "The Routine" ในฤดูกาลที่ 4 แม้ว่าแฟนคลับบางส่วนจะแนะนำให้บ็อคคเล็ตนำตอนนี้มาสร้างเป็นส่วนหนึ่งของฤดูกาลถัดไปก็ตาม

ฤดูกาลนี้มีการเปลี่ยนแปลงทางด้านงานภาพจากฤดูกาลก่อนอย่างเห็นได้ชัด โดยบ็อคคเล็ตระบุว่าเขาและทีมงานฝ่ายผลิตต้องปรับเปลี่ยนสไตล์ศิลปะจากฤดูกาลแรก เพื่อให้แอนิเมชันที่มีความซับซ้อนมากขึ้นสามารถทำงานร่วมกับสภาพแวดล้อมแบบ 2 มิติ และ 3 มิติ ได้ ในการให้สัมภาษณ์กับ World Screen ในเวลาต่อมา เขาได้ย้อนรำลึกถึงขั้นตอนการทำงานในฤดูกาลนี้ซึ่งพิสูจน์แล้วว่ายากลำบากสำหรับเขาและทีมงานไม่แพ้ฤดูกาลแรก โดยเขากล่าวยอมรับอย่างติดตลกว่าเขาและทีมงาน "เริ่มทำซีรีส์ชุดที่สองโดยคิดว่าเราเป็นเหล่านักรบแอนิเมชันที่เจนจัดแล้ว แต่ซีรีส์ชุดที่สองกลับพิสูจน์ให้เห็นว่ามันค่อนข้างหินทีเดียว" 

 การตอบรับและการออกอากาศ 
 เรตติ้ง 
ฤดูกาลนี้เปิดตัวด้วยตอน "The Remote" ซึ่งมีผู้ชม 1.805 ล้านคน ซึ่งถือว่าลดลงจากตอนเปิดตัวของฤดูกาลแรกที่มีผู้ชม 2.120 ล้านคน ตอนที่มีจำนวนผู้ชมรายงานสูงที่สุดในฤดูกาลนี้คือตอน "The Virus" ซึ่งมีผู้ชมถึง 2.570 ล้านคน โดยเฉลี่ยแล้ว ฤดูกาลนี้มีจำนวนผู้ชม 1.712 ล้านคนต่อตอนในสหรัฐอเมริกา ซึ่งลดลงจากฤดูกาลก่อนหน้าที่มีค่าเฉลี่ย 1.998 ล้านคน

ในส่วนของช่วงเวลาออกอากาศ ตอนแรกถูกฉายในคืนวันอังคารเวลา 20:30 น. ตอนที่ 2 ถึง 19 ออกอากาศในวันอังคารเวลา 19:00 น. ตอนที่ 20 ถึง 30 ออกอากาศในวันพุธเวลา 19:30 น. และตอนที่ 31 ถึง 40 ออกอากาศในวันอังคารเวลา 19:30 น.

 บทวิจารณ์และรางวัล 
เคน ทักเกอร์ จาก Entertainment Weekly'' ให้บทวิจารณ์เชิงบวกต่อตอนเปิดฤดูกาล "The Remote" โดยเขาได้ชื่นชมงานภาพ โดยเฉพาะ "องค์ประกอบที่ซับซ้อนของตัวละครและความเชี่ยวชาญของรายการในการนำเสนอความสนุกแบบป๊อป (Pop fun) [ซึ่งดึงดูด] ทั้งผู้ชมที่เป็นผู้ใหญ่และผู้ชมรุ่นเยาว์ได้พร้อม ๆ กัน"

 ตอน 

 การจำหน่ายดีวีดี 

 อ้างอิง 

หมวดหมู่:ฤดูกาลของโลกสุดอัศจรรย์ของกัมบอล